
КОМИСИЯ ЗА ПРОТИВОДЕЙСТВИЕ НА КОРУПЦИЯТА И 
ЗА ОТНЕМАНЕ НА НЕЗАКОННО ПРИДОБИТОТО 
ИМУЩЕСТВО
					    
РЕШЕНИЕ
№ РС-127-18-058
гр. София, 22.08.2018 г.

Днес, на 22.08.2018г. Комисията за противодействие на корупцията и за отнемане на незаконно придобитото имущество в състав:

Пламен Георгиев-Председател
Антон Славчев -Заместник-председател
Пламен Йоцов -Член

При участието на стенографа ***, като изслуша докладвания от дирекция „Публичен регистър и конфликт на интереси” сигнал с рег. № ЦУ 01/С-127/08.05.2018г., за да се произнесе, взе предвид следното:
Производството е по реда на чл.71, ал.1, пр.1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на сигнал, подаден от ***. Сигналът е регистриран в Комисията съгласно чл.47, ал.3 от ЗПКОНПИ с рег. № ЦУ 01/С-127/08.05.2018г.
Сигналът е подаден против Радостин Л. Радев – кмет на Община *** и Г.С.Ц. – директор на дирекция ТСУ в Община *** и юрисконсулт на общината.
Твърденията в сигнала описват продажба на обособени части от общинско предприятие ***, гр. *** от Комисия, чийто председател е Г.Ц. Твърди се, че съседния новообразуван УПИ *** е закупен от И.П., с активното съдействие на председателя на Комисията по приватизация *** Г.Ц. и изпълнителния директор на *** – В.Н.К.(кум на И.П.), И.В.П. закупува имот УПИ *** като потенциален купувач в нарушение на чл.35, ал.2 от Закона за преобразуване и приватизация на държавни и общински предприятия и на по-ниска цена от реалната. Впоследствие И.П. продава част от имота на цената на която е закупил целия. Посочено е, че С.М. закупува части от УПИ ***, като някои не са заплатени. Твърди се, че Г.Ц. води счетоводството на *** собственост на М. Посочено е, че *** закупуват части от имота в конфликт на интереси, тъй като единия съдружник Ц.К. по същото време е председател на Общинския съвет в гр. ***. Твърди се, че И.П. упражнява д. дейност без разрешение за ползване на горния УПИ. Започнати са процедури по узаконяване на д.р. на П. от служители в администрацията на Община *** и кмета Радостин Радев. Посочено е, че е водено разследване от М.П.-лична приятелка на Г.Ц. и служител на РПУ гр. ***, което е завършило с постановление на РП ***, че няма данни за престъпление по време на приватизацията по сделката с имота закупен от И.П. Твърдят се възникнали спорове във връзка с незаконен навес собственост на П. През 2017г. е издадена заповед от кмета на Община *** за забрана ползването на новообразуван УПИ ***, като се твърди, че същата не е изпълнена. Твърди се, че е изготвен протокол от служители в Община ***, че в имота на П. не се осъществява дейност. Посочено е, че фирма *** на З.З. прави заснемания каквито му поръчат от Община ***.
Към сигнала не са приложени доказателства.
При проверката относно допустимостта на сигнала е установено, че същият не отговаря на изискванията на чл.48, ал.1, т.2 и т.3 от ЗПКОНПИ. В тази връзка, при спазване на процедурата по чл.30, ал.2 от АПК, сигналоподателят е редовно уведомен за констатираните нередовности. В отговор е получено писмо вх. № ЦУ 01/9476/06.08.2018г. на КПКОНПИ, с което се повтарят твърденията в първоначалния сигнал. Допълнително се посочва, че при заснемане на УПИ *** кв. ** по плана на гр. *** от фирма *** се оказва, че И.П. владее част от имота на А.Я. Г.Ц. започва процедури П. да придобие частта от имота. Издадена е заповед № РД-*** от 08.11.2017г. за разрешаване изработване на проект за изменение на ПУП-изменение на план за регулация на УПИ ***, *** и УПИ *** в кв. **. Същата заповед е оспорена и по образуваното административно дело се явява Г.Ц. като юрисконсулт на Община ***. С писмо от 16.03.2018г. Г.Ц. уведомява институциите посочени в писмото, че по т. 1-ва законосъобразното приключване на случая с незаконосъобразното ползване на част от „Д. р.“ в УПИ *** кв. ** по плана на гр. ***, собственост на И.П. и М.П., след представяне на удостоверение за преустройство и промяна на предназначението, преписката е приключена.
Към писмото са приложени: Договор за продажба на обособена част от общинско предприятие от 23.04.19**г.; Протокол за въвод във владение;АДС № ***/1995г. на Община *** и скица № ***/30.04.1998г.; Констативен протокол от 15.03.2016г.; Констативен протокол от 17.06.2016г.; Констативен протокол от 08.12.2016г.; Заповед № РД-**-*** от 08.11.2017г. на кмета на Община ***; Писмо от 16.03.2018г. на Община ***; Искова молба; Договор за продажба на обособена част от общинско предприятие от 22.04.19**г.; Решение от 26.02.1997г.
С оглед на твърденията, изложени в сигнала, Комисията е изискала и събрала следните доказателства: клетвен лист; декларации по чл.12, т.1 и т. 2 от ЗПУКИ(отм.) на Радостин Л. Радев в качеството му на кмет на Община ***; Заповед № РД-**-***/01.08.2017г. 
Служебно е направена справка в регистър БУЛСТАТ.


При така събраните доказателства Комисията за противодействие на корупцията и за отнемане на незаконно придобитото имущество установи следното от фактическа страна:

Сигналът е подаден от ***.
Радостин Л. Радев е кмет на Община *** за мандат 2015г. – 2019г., видно от приложения клетвен лист от дата 09.11.2015г. Подал е декларация по чл.12, т.1 от ЗПУКИ (отм.) на 13.11.2015г. и по т. 2 от ЗПУКИ(отм.) на 04.12.2015г. В декларацията по чл.12, т.2 от ЗПУКИ (отм.) е деклариран ***.
С Договор за продажба на обособена част от общинско предприятие от 22.04.19**г., Община *** продава на ***, представляван от И.П., обект Д. р., обособена част от общинско предприятие *** гр. ***, включващ недвижим имот парцел **-***, кв. **, представляващ част от им. пл. № ***, кв. ** по регулационния план на гр. ***.
С Договор за продажба на обособена част от общинско предприятие от 23.04.19**г., Община *** продава на ***, представляван от А.Я., обект А., обособена част от общинско предприятие *** гр. ***, включващ недвижим имот парцел *-***, кв. ** по регулационния план на гр. ***.
Със Заповед № РД-**-***/01.08.2017г. на основание чл.178, ал.6 във връзка с чл.223, ал.1, т.6 и т.7 от ЗУТ кмета на Община *** е забранил ползването на неприетия по установения ред строеж: част от д.р., попадаща в новообразувания УПИ **-*** в кв. ** по плана на гр. ***, собственост на ***, с управител И.В.П. Определен е срок до 31.08.2017г., в който собственикът да вземе мерки за обезопасяването на строежа. Със същата заповед е наредено в срок до 05.09.2017г. да се разпореди прекъсването на захранването на строежа с електрическа енергия и вода. Заповедта е подписана от Радостин Радев – кмет на Община ***. В писмо изх. № **-**-** от 16.03.2018г. на Община ********, кмета на Община *** посочва, че заповедта е обжалвана от ***, като впоследствие жалбата е оттеглена и образуваното административно дело прекратено.
В Задание за проектиране, подписано от кмета на Община ***, е посочено, че при извършени проверки относно подадени в Община *** заявления и жалби от собствениците на УПИ *-*** и **-*** в кв. ** по плана на гр. *** е установено, че е допусната явна фактическа грешка при разработването на Застроително решение и парцеларен план за бившия стопански двор на *** гр. ***. Дворищните регулационни граници между урегулираните поземлени имоти *-***, **-*** и **-*** не съответстват на винаги ползваните на място от бившите наематели. Това налага предприемането от страна на Община *** на действия по отстраняване на допуснат явна фактическа грешка. Посочено е, че проектът за изменение на ПУП-ИПР да се изработи на основание чл.134, ал.2, т.4 от ЗУТ.
 Със Заповед № РД-**-***/01.08.2017г. кмета на Община ***, на основание чл.44, ал.1, т.8, т.13 и ал.2 от ЗМСМА, чл.135, ал.1,2,3 и чл.134, ал.2, т.4 от ЗУТ, Решение № *** от 29.06.2017г. на Общински съвет ***, Решение № * от 10.10.2017г. на Общински експертен съвет по устройство на територията, договори за продажба на обособена част от общинско предприятие от 04.03.19**г. и от 23.04.19**г., нотариални актове № **, т. *, рег. № ***, дело № ** от 20**г. за собственост на недвижим имот и № ***, т. **, рег. № ***** от 20**г. за доброволна делба на съсобствени недвижими имоти въз основа на становище от главния архитект на Община *** № **-*-*** от 25.10.2017г., одобрява техническо задание за проектиране, съставено от Възложителя по реда на чл. 125 от ЗУТ и разрешава изработването на проект за изменение на ПУП – Изменение на плана за регулация на УПИ **-***, *-*** и **-*** в кв. ** и изменение на плана за улична регулация между осови точки № 2 и № 3 по застроително решение и парцеларен план за бившия стопански двор на *** гр. ***. Проектът следва да се изработи на основание чл.134, ал.2, т.4 – установена явна фактическа грешка – дворищните регулационни линии между горепосочените урегулирани поземлени имоти не съответстват на винаги ползваните на място от бившите наематели. Проектът следва да се изработи съгласно заданието за проектиране и мотивирано предложение, неразделна част от заповедта. На основание чл.135, ал.6 от ЗУТ се спира прилагането на действащия устройствен план в определения в заповедта обхват.
В писмо изх. № **-**-** от 16.03.2018г. на Община ***, кмета на Община *** посочва, че преписката за незаконосъобразното ползване на част от „Д.р.“ в УПИ **-*** в кв. ** по плана на гр. *** от *** е приключена, тъй като на 18.12.2017г. *** е представил Удостоверение № **/18.12.2017г. за въвеждане в експлоатация на строеж пета категория „Преустройство и промяна на предназначението на помещения в съществуваща д.р., находящ се в УПИ **-*** в кв. ** по ЗРП на гр. ********, което удостоверява, че въпросните помещения могат да се ползват по предназначение в съответствие с условията по въвеждането им в експлоатация и само по себе си същото отменя издадената заповед за забрана ползването им. Видно от писмото по отношение на незаконно извършеното строителство, както и поставянето на преместваем обект без разрешение в УПИ *-*** в кв. ** по плана на гр. ***, собственост на *** са образувани  пет административни производства за премахване на незаконен строеж и едно за премахване на преместваем обект. Посочено е, че в два от случаите заповедите на кмета на Община *** са обжалвани в съда и производството още не е приключило. В останалите случаи срещу съставените констативни актове е подадено възражение, като предстои разглеждането му.  В писмото се посочва, че се извършва проверка относно твърдения, че в УПИ *-*** в кв. ** по плана на гр. *** собственост на *** има изградени незаконни постройки и се извършва дейност „пресоване на к.“ в помещения на „***“ без одобрени технологични проекти. Поради неосигурения достъп до имота е насрочена нова проверка на място на 23.03.2018г.

При така установената фактическа обстановка Комисията за противодействие на корупцията и за отнемане на незаконно придобитото имущество стигна до следните правни изводи:
Сигналът е подаден от лице, идентифицирано по реда на чл.48, ал.1 от ЗПКОНПИ, поради което същият е годен за разглеждане от Комисията.
Деянията, за които се твърди, че представляват конфликт на интереси, са извършени в периода на действие на ЗПУКИ(отм.). Тъй като конфликтът на интереси е административно нарушение, то спрямо него следва да се вземе предвид принципът на чл.3, ал.1 от Закона за административните нарушения и наказания и приложение да намери законът, който е бил в сила по време на извършване на нарушението.
В конкретния случай това означава, че спрямо твърденията в сигнала следва да се приложи ЗПУКИ (отм.), доколкото твърдените нарушения са извършени през 2017г. В конкретния случай ЗПКОНПИ не се явява по-благоприятен за лицето закон, тъй като предвидените наказания за същите нарушения по ЗПКОНПИ са идентични с тези по ЗПУКИ (отм.), като е завишена горната граница на санкцията.
За да е осъществен конфликт на интереси по смисъла на чл.2 от ЗПУКИ (отм.), следва да са налице три кумулативно изискуеми предпоставки: лице, заемащо публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл.2, ал.2 и ал.3 от ЗПУКИ(отм.). Частен интерес е всеки интерес, който води до облага от материален или нематериален характер за лицето, заемащо публична длъжност или за свързаното с него лице, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на привилегия или почести, получаване на стоки или услуги безплатно или на цени, по – ниски от пазарните, помощ, глас, подкрепа или влияние, предимство, получаване или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Като кмет Радостин Л. Радев е лице, заемащо публична длъжност по смисъла на чл.3, т.8, предложение първо от ЗПУКИ (отм.) и лице, заемащо висша публична длъжност по смисъла на чл.6, ал.1, т.32, предложение първо от ЗПКОНПИ.
С оглед горното КПКОНПИ е компетентна да разгледа подадения сигнал.
В сигнала се твърди, че Радостин Л. Радев е упражнил правомощия като е издал Заповед № РД-**-***/01.08.2017г. за забрана ползването на имот собственост на ***, с управител И.П. и Заповед № РД-**-*** от 08.11.2017г., с която се разрешава изработването на проект за изменение на ПУП – Изменение на плана за регулация на УПИ **-***, *-*** и **-*** в кв. ** и изменение на плана за улична регулация между осови точки № 2 и № 3 по застроително решение и парцеларен план за бившия стопански двор на *** гр. ***. Липсват твърдения за свързаност с някоя от заинтересованите страни.
В качеството си на кмет на Община ***, Радостин Л. Радев е упражнил свои правомощия по служба като е издал заповед № № РД-**-***/01.08.2017г. за забрана ползването на имот  и заповед № РД-**-*** от 08.11.2017г., с която се разрешава изработването на проект за изменение на ПУП, но от упражнените правомощия не е налице частен интерес, който може да повлияе върху безпристрастното и обективно изпълнение на правомощията или задълженията му по служба. Това е така предвид обстоятелството, че Радостин Радев в качеството си на кмет е упражнил правомощията си съгласно закон, като е забранил ползването на имот, което обуславя липсата на облага. Забраната за използването на имот не е в интерес на собственика на същия. При Заповед № РД-**-*** от 08.11.2017г. е разрешено изработването на проект за изменение на ПУП на посочени имоти, с която също не се създава облага. В сигнала липсват твърдения за свързаност между кмета на Община *** и собствениците на имотите. Липсата на облага води до липса на частен интерес за лицето, заемащо публична длъжност и за свързано лице от упражнените правомощия при издаването на заповедите. 
Предвид изложеното, се налага извода, че липсва частен интерес за Радостин Радев при упражнените правомощия по служба при издаването на заповед № № РД-**-***/01.08.2017г.и заповед № РД-**-*** от 08.11.2017г. в качеството му на кмет и на лице заемащо публична длъжност. Липсата на който и да е елемент от понятието „конфликт на интереси“ обуславя невъзможност за нарушаване на забраните по Глава Втора от ЗПУКИ, които представляват негова проявна форма.
Посочената в сигнала Г.С.Ц. – директор на дирекция ТСУ в Община *** и юрисконсулт на общината, не попада в обхвата на лицата, заемащи висша публична длъжност по смисъла на чл.6 от ЗПКОНПИ.
Видно от чл.52 от ЗПКОНПИ наличието на лице, заемащо висша публична длъжност по смисъла на чл.6 от ЗПКОНПИ, е задължителна предпоставка за Комисията да разгледа и да се произнесе по сигнал за установяване на конфликт на интереси. На основание пар.2, ал.5 от ДР на ЗПКОНПИ, спрямо лицата, които не попадат в обхвата на чл.6 от ЗПКОНПИ, но попадат в обхвата на пар.2, ал.1 от с.з., компетентен да се произнесе относно наличието или липсата на конфликт на интереси е органът по избор или назначаване.
Съгласно твърденията в сигнала, Г.С.Ц. е директор на дирекция ТСУ и юрисконсулт в община ***. Поради това същата попада в кръга от лица, изброени в пар.2, ал.1 от ДР на ЗПКОНПИ, а не в тези, изброени в чл.6 от ЗПКОНПИ.
С оглед горното, компетентен да разгледа така подадения сигнал е органът по назначаване, а именно кметът на община ***.
След като сигналът не съдържа основни реквизити, които се изискват от правна норма, така че да бъде определен като редовен (липсва лице, заемащо висша публична длъжност) и тази нередовност не е отстранена, същият се явява недопустим по смисъла на чл.27, ал.2, т.6 от АПК и административното производство следва да бъде прекратено.

Предвид изложеното, Комисията за противодействие на корупцията и за отнемане на незаконно придобитото имущество, на основание чл.74, ал.1 и ал.2 от ЗПКОНПИ и на основание чл.27, ал.2, т.6 от АПК и чл. 6 от ЗПКОНПИ

РЕШИ:

НЕ УСТАНОВЯВА конфликт на интереси по отношение на Радостин Л. Радев с ЕГН *** – лице, заемащо публична длъжност, по смисъла на чл.3, т.8, предложение първо от ЗПУКИ (отм.), във връзка с издаването на заповед № № РД-**-***/01.08.2017г. и заповед № РД-**-*** от 08.11.2017г., поради липса на упражнени правомощия по служба в частен интерес в качеството му на кмет на Община ***.
ПРЕКРАТЯВА производството по сигнал с рег. № ЦУ 01/С-127/08.05.2018г., против Г.С.Ц. – директор на дирекция ТСУ в Община *** и юрисконсулт на общината, поради липса на лице, заемащо висша публична длъжност по смисъла на чл.6 от ЗПКОНПИ.

На основание чл.31, ал.5, изр. второ от АПК, във вр. с §2, ал.5 от ДР на ЗПКОНПИ, подателят на сигнала следва да бъде уведомен, че по въпросите, които не са от компетентността на КПКОНПИ, следва да подаде сигнал до компетентния орган. 

На основание чл.76, ал.2 от ЗПКОНПИ прокуратурата може да протестира решението пред Административен съд – ****, в едномесечен срок от съобщаването му.

